**Seznam in napotki za delo 2. c** 30. 3. – 3. 4. 2020

Dragi učenci!

Prva dva tedna učenja doma ste opravili.

Večina mi je sporočala, kako vam gre z zapisi in fotografijami, kar me je razveselilo. Le tako nadaljujte.

Uspešno delo vam želim in upam, da se čimprej vidimo!

 učiteljica Damjana Trobec

* **Naloge opravljajte** po delih - **vsak dan nekaj.** Lahko tudi po urniku.
* V razpredelnicah sproti odkljukajte naloge, ko jih opravite.
* Do naslednjega ponedeljka mi razpredelnico pošljite (v Word obliki ali fotografijo) na moj e-naslov **damjana.trobec@guest.arnes.si****.**
* Lahko mi pošljete tudi kakšne *utrinke* o šolskem delu in prostem času, kar vas večina stori.
* *Če doma nimate katerega zvezka, vzemite list in ga potem shranite v mapi.*
* Bralni list izpolnjujte naprej.

DOSTOP do **www.Lilibi.si** – brezplačen dostop do e-gradiv, tudi DZ

Postopek prijave/registracije:

1. Na izbranem portalu kliknite na gumb Prijava.

2. Če ste že uporabnik portala, vnesite svoj e-naslov in geslo ter sledite navodilom. Če na portal dostopate prvič, kliknite na polje Nimam še uporabniškega računa in vnesite zahtevane podatke. Tako se boste registrirali in ustvarili uporabniški račun.

3. a. Na portalu iRokus.si gradiva v svojo iZbirko dodate s klikom na gumb Dodaj brezplačna gradiva.

b. Na portalih Lilibi.si, Radovednih-pet.si in iRokusPlus.si pa vas bodo vsa gradiva že čakala v vaši iZbirki.

Priporočamo uporabo brskalnika Mozilla Firefox.

**SLOVENŠČINA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Pisani črki H, B, D – *3 ure / 3 dni* | LB 108, 109, SLJ drevesni zv. |  |
| Spoznali smo, Preveri svoje znanje | SLJ DZ/44, 45 |  |
| Besede s širšim pomenom | SLJ DZ/46, 47 |  |
| Cmok, cmok in konec *2 uri/2 dni** branje
* odgovori na vprašanja
 | berilo/30, SLJ drevesni zvezek |  |

**MATEMATIKA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Črtični prikaz - ponavljanje | MAT DZ/16, 17 **(3. del)** |  |
| Števila do 100 - ponavljanje | MAT DZ/58, 59 |  |
| Deli celote - ponavljanje | MAT DZ/64 |  |
| Seštevanje in odštevanje do 100 – ponavljanje | MAT zvezek, priloga |  |

**SPOZNAVANJE OKOLJA**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Spoznali smo - preverjanje | SPO DZ/77, SPO zvezek |  |
| Skrbim za okolje | SPO DZ/79, SPO zvezek |  |
| Onesnaževanje | SPO DZ/80 |  |

**GLASBENA UMETNOST**

|  |  |  |
| --- | --- | --- |
| **Tema** | **Zvezek, DZ** | **Opravljeno ✓** |
| Ponovitev pesmi | GUM DZ |  |
| Ponovitev plesov |  |  |

**LIKOVNA UMETNOST**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Metulj –izdelovanje iz papirja | navedeni v prilogi | *priloga:* *datoteka LUM-metulj* |

**ŠPORT**

|  |  |  |
| --- | --- | --- |
| **Tema** | **Pripomočki** | **Opravljeno ✓** |
| Vaje za ravnotežjeRavnotežnostni izzivi |  | *priloga:* *datoteka ŠPO-Športnih 5x5* |

**SPOZNAVANJE OKOLJA**

**Spoznali smo - preverjanje** SPO DZ/77, SPO zvezek

**SPO DZ/77:**

Preberi besedilo v zgornjih okvirčkih in ponovi, kaj si se v zadnjem času učil.

1. nalogo reši
2. nalogo reši v SPO zvezek: - list razdeli s črto na polovico

- napiši zgoraj naslov POMLADNE RASTLINE

- napiši zgoraj imena vsaj 5 cvetlic in spodaj 5 dreves

- nekaj jih tudi nariši ali nalepi slike

**Skrbim za okolje**  SPO DZ/79, SPO zvezek

**SPO DZ/79:**

1. **naloga:**
* Spomni se besedil iz SLJ DZ o skrbi za okolje, nato si v SPO DZ oglej slike, preberi in ugotovi, kaj prikazujejo.
* Označi, kaj ti / tvoja družina izvajate.
1. **naloga:**
2. V SPO zvezek naredi miselni vzorec *(oblika kot npr. v zvezku pri Pomladi)* ali drugačen **prikaz tega, kako v družini skrbite za okolje** (še drugo; ne le tistega, kar je v DZ).

**piši** (le ključne besede, z velikimi tiskanimi črkami in različnimi barvicami), **riši, lepi,…** Naslov: SKRBIMO ZA OKOLJE

1. Nekomu to predstavi, razloži.

**Praktično delo** /več dni – celo leto ☺ / **- pospravi, dodatno** uredi svojo sobo ali svoj kotiček v vašem domu (omare, predale, police,…), **- pomagaj staršem pri skrbi za urejen dom in okolico doma (**vrt, dvorišče – če živiš v bloku ali zgradbah, kjer živi veliko družin, se pri tej nalogi omeji na vaše stanovanje),

**Onesnaževanje**  SPO DZ/80

1. Preberi, oglej si slike, razmisli in pogovori se s kom, kako je v naši okolici z onesnaževanjem.
2. Reši 1. nalogo in pojasni pravilna in napačna ravnanja: Zakaj je prav? / Zakaj ni prav?

**SLOVENŠČINA**

**Pisane črke H, B, D**  */vsaka 1 dan/* SLJ drevesni zvezek, LB/106, 107

Črko piši (kot v šoli) najprej:

- s prstom po zraku, mizi,

- z nogo po tleh,

- v zdrob, po tabli – če imaš,

* ***Poteznost*** *vam v LB nakazuje* ***pikica*** *(začetek)* ***in puščica*** *(smer).*
* <https://www.lilibi.si/solska-ulica/slovenscina/dezela-abc/pisane-crke>
* <https://nasaulica.si/datoteke/Prikaz_pisanja_crk/story_html5.html>

Nato piši na večji list z različnimi pisali (svinčnik, barvica, flomaster, flomaster).

Vadi tudi v navaden SLJ zvezek, če ga imaš doma, kot vadimo v šoli.

List shrani, če ti ostane prostor, za naslednje črke. ***Za vse črke veljajo zgornja navodila.***

* Drevesni zvezek: 1 vrsto vsake črke in besede iz LB.
* **LB/106, 107:** Reši.

**Preveri svoje znanje** SLJ DZ/45

1. **DZ /44: Preberi**, kaj se pogovarjata Lili in Bine.
2. Reši **DZ/45.**

**P. Suhodolčan: Cmok, cmok in konec** *2 uri/2 dni* berilo/30, SLJ drevesni zvezek

**Pogovor:**

* Koga vse imaš rad-a?
* Kako jim pokažeš, da jih imaš rad-a? Ali vsem to pokažeš na enak način?
* Kako ti veš, da te ima nekdo rad?

**\*Dejavnost pred branjem** (po izbiri):

* Iz papirja izstrizi srček ali kakšno drugo obliko, s katero lahko sporočiš kaj lepega. Na ta oblikovan papir napiši prijazno sporočilo za nekoga, ki ga imaš rad mu ga nastavi na blazino v postelji, da mu polepšaš večer.

**Branje in pogovor**Tudi Peter Nos je imel nekoga rad. Deklico Tino. Pravzaprav se je vanjo čisto zares zaljubil.

1. **Prisluhnite** zgodbi, kaj se je potem dogajalo. Lahko ti jo kdo prebere.
* **Odgovori** po branju ustno:

Kdo nastopa v zgodbi?
Kako, misliš, je Peter Nos vedel, da je zaljubljen?
Na kakšen način je to pokazal Tini?
Je bila Tina tudi zaljubljena?
Kako to veš?

Kje sta sedela Tina in Peter?
Kam se je Petru mudilo?

* Zdaj zgodbo glasno **preberi**.
* **Oglej** si ilustracije v berilu. Povej, kako se je počutil Peter Nos.
* Kako se je zgodba nadaljevala? **Pripoveduj**.

**Odgovori na vprašanja**

1. Kdo se je zaljubil?
2. Kdaj se je zaljubil?
3. Kako je ime deklici, ki mu je všeč?
4. Kje sta sedela včeraj?
5. Zakaj je Peter Nos nenadoma vstal?

**Odgovore** zapiši v SLJ drevesni zvezek. Ne prepisuj vprašanj.

Piši z malimi tiskanimi črkami. Odgovori naj bodo v celih povedih.

**Naslov**: Cmok, cmok in konec

Pazi pri 3. in 5. odgovoru, ki bosta daljša:
*3. Deklici, ki mu je všeč, je…. 5. Peter Nos je nenadoma vstal, ker …*

**Besede s širšim pomenom** SLJ DZ/46, 47

* **Predlog za igro**

Bibi/Bubi je prinesel zaboj…
Nekdo od družinskih članov začne igro in reče: »Bibi je prinesel zaboj poln SADJA.« Drugi naštevate, lahko dokler vam ne zmanjka idej, kaj vse je bilo v zaboju (jabolko, kivi, ananas …).

Potem nadaljuje drugi član. »Bibi je prinesel zaboj poln IGRAČ (POKRIVAL, OBUVAL, OBLAČIL, VOZIL …).

* **DZ/46**

**Oglej si sliko**. Kaj je narisano?

Kam je odšel Gregor z mamico?

Kaj je kupila mamica pri prodajalcu, ki je prodajal sadje?

Kaj je pisalo na stojnici, kjer je mamica kupila korenje, peteršilj, cvetačo in krompir?

Na kateri stojnici sta kupila sir in jogurt?

* Reši **DZ/47.**

**MATEMATIKA**

**Črtični prikaz** - ponavljanjeMAT DZ/16, 17 **(3.del)**

**MAT DZ/16:**

1. Na sliki si oglej črtični prikaz. **1 OSEBA = I (1 črtica)**
2. Reši spodnje naloge.

**MAT DZ/17:**

1. Vprašaj družinske člane, katere bolezni so preboleli, in to prikaži s črtičnim prikazom.

Vprašaj tudi koga iz širše družine (po telefonu), da bo podatkov več.

1. Odgovori na spodnja vprašanja.

**Števila do 100** - ponavljanjeMAT DZ/58, 59

**MAT DZ/58, 59:** reši

**Deli celote** - ponavljanjeMAT DZ/64

**MAT DZ/64:** reši in pobarvaj natančno

**Seštevanje in odštevanje do 100** – ponavljanjeMAT zvezek

 *priloga:* *datoteka UL računanje do 100*

**V MAT zvezek** napiši naslov VAJA, **prepiši račune** iz priloge in jih **izračunaj.**

*Lahko v 2 delih / 2 dneh: najprej zgornje (do 20), potem spodnje (do 100).*

**LIKOVNA UMETNOST**

**Metulj** *priloga:* *datoteka LUM-metulj*

Po navodilih v prilogi izdelaj Metulja upanja in ga nalepi ali postavi na vidno mesto.

Lahko ga izdelaš po svoji zamisli ter brez palice in žice.

**\* Dodatna naloga**:

Učiteljica Vilma je vse, ki vas zanima še več pripravila zanimivosti o metuljih (datoteka Priloga\_Metulji v Slovreniji), v OPB kotičku na šolski spletni strani pa si boste lahko poiskali še kviz o metuljih.

**GLASBENA UMETNOST**

**Ponovitev pesmi** GUM DZ

1. Ponovi vsaj 5 pesmi: poj primerno hitro, glasno in čimbolj doživeto.
2. Izberi 1 pesem in pripravi spremljavo zanjo s »priložnostnimi / improviziranimi« glasbili kot so igrače, uporabni predmeti (npr. posodice, kuhalnice, jogurtovi lončki, barvice,…).
3. Poj pesem ob spremljavi doživeto.

**Ponovitev plesov**

Ponovi plesa, kakor je to izvedljivo sam (ali v paru ali manjši skupini):

Mat' potico pečejo in Marko skače.

**ŠPORT**

Pred izvajanjem gibalnih dejavnosti se **ogrej** (od glave do peta – kot v šoli), da ne bo poškodb.

**Vaje za ravnotežje, Ravnotežnostni izzivi** *priloga:* *datoteka ŠPO-Športnih 5x5*

V prilogi Športnih 5x: izberi vaje in jih izvajaj po navodilih vsaj 3 dni, lahko več dni ali vsak dan.